વૃદ્ધત્વ એ એક એવી અવસ્થા છે જે દરેક વ્યક્તિના જીવનમાં આવે છે. જેમાં વ્યક્તીને આનંદ , હુંફ , વાતો કરવાવાળું , થોડો સમય આપનાર જોઇયે. ભુજ શહેર માં ‘દાન ઉત્સવ ‘અંતર્ગત અમ સૌ સાથી મિત્રો એ એક નાનકડો પ્રયત્ન કર્યો વડીલો સાથે ફરવાનો, આનંદ આપવાનો , તેમના અનુભવ માંથી કઈક શીખવાનો. અમે માધાપર ‘શાંતિનિકેતન’ ના વડીલોને ‘ખમીર ‘સંસ્થાની મુલાકાતે લઈ ગયા. સિંચન શાળાના વિધ્યાર્થી સાથીદાર તરીકે સાથે રહી માહિતી પૂરી પાડતાં હતાં. આ બાળકો તેમની સાથે વાતોનુ આદાનપ્રદાન કરતાં હતાં. પ્રથમ વડીલોનું તિલક ને પુષ્પ દ્વારા સ્વાગત કરાયું હતું. લુપ્ત થતી ભાતીગળ કલાને સાચવવાનું કાર્ય કરતી ‘ખમીર’ સંસ્થાના વિવિધ વીભાગનું સંસ્થાના કાર્યકર્તા દવારા માહિતી અપાઈ. કુદરતી કલર દ્વારા કપડાંને રંગ, ખરકી( પશુઓને ગળામાં બાંધવામાં આવતી ઘંટડી/ઘંટ) બનાવવાનું કાર્ય, માટીકામ વગેરેનું નીદર્શન કરાવ્યુ. સમગ્ર જીવસૃષ્ટિને હાનિકારક એવા પ્લાસ્ટિક ઝબલાને રિસાઈકલ કરીને ઉપયોગી વસ્તુઓ બનાવી પર્યાવરણ બચાવવામાં જાગૃતિ અને નાનકડા યોગદાન ની માહિતી. પરિસરમાં વૃક્ષારોપણ કરવામા આવ્યું. સિંચન શાળાના વિધ્યાર્થીઓએ પ્રાર્થના, સમૂહગીત, શ્રીજા રોય ગોસ્વામીએ મધુરાષ્ટકમ પર ભરતનાટ્યમ, દિયાએ કથ્થક નૃત્ય દ્વારા રાધાના ક્રુષ્ણ માટેના ભાવ સુંદર રીતે રજૂ કર્યા વડીલોને આનંદ આપ્યો.વડીલો દ્વારા પણ ભજન તેમજ વડીલ પાર્વતિબેનના ગરબાના તાલે અમે સૌએ ગરબા રમી આનંદ કર્યો. ખમીરમાં કાર્ય કરતાં ભાઈ મગન અને અમિતા દ્વારા ગીતોની ભાવવાહી રજૂઆત, બધા વિધ્યાર્થી અને વડીલોએ સાથે જોક્સ અને ઉખાણાંથી હળવાશ નું વાતાવરણ ઊભું કર્યું. આ બધી જ પ્રવૃત્તિ ઓ વડીલોને ગમી અને આનંદ પામ્યા, એ પણ ખરું કે કયાંક તેઓ પોતાના દીકરા,દીકરીઓ ,પોત્રા,દોહિતરા ,સમગ્ર પરિવાર ને યાદ કરતાં નજરે ચડ્યા હતાં. વડીલો દ્વારા તેમના અનુભવોનું ભાથું અમને મળ્યું.